Zápisnica z rozporového konania 
s Ministerstvom dopravy, pôšt a telekomunikácií Slovenskej republiky 
k Návrhu zákona o odbornom vzdelávaní a  príprave 
a o zmene a doplnení niektorých zákonov

Dátum: 	13. november 2008
Miesto:	kancelária generálneho riaditeľa sekcie regionálneho školstva Ministerstva školstva Slovenskej republiky
Prítomní:	podľa prezenčnej listiny 

1.	V § 3 ods. 4 žiadam na konci vety vypustiť slová „najmenej raz za štyri roky“. 
 
Odôvodnenie: 
Ústredné orgány štátnej správy majú vypracovať novú koncepciu odborného vzdelávania a prípravy podľa potreby v nadväznosti na strategické a koncepčné materiály v oblasti svojej pôsobnosti. Koncepčné a strategické materiály sú vypracované MDPT SR na dlhšie časové obdobie ako štyri roky, napr. Dopravná politika Slovenskej republiky do roku 2015, resp. ich platnosť nie je ohraničená napr. Stratégia rozvoja dopravy, pôšt a telekomunikácií, Koncepcia osobnej autobusovej a železničnej dopravy. Taktiež Koncepcia rozvoja výchovy a vzdelávania na najbližších 15 – 20 rokov (MILÉNIUM) bola vypracovaná MŠ SR a schválená vládou SR na dlhšie časové obdobie ako štyri roky. 

Záver:	
Pripomienka akceptovaná v znení: „za slovo „prípravy“ vložiť slová „ktorú upravuje (aktualizuje)“.

2.	V § 13 žiadam doplniť odsek 4, ktorý znie: 
„(4) Náklady súvisiace s posudzovaním zdravotnej a zmyslovej spôsobilosti žiakov sa hradia z prostriedkov fyzickej osoby alebo právnickej osoby, na pracovisku ktorej sa praktické vyučovanie uskutočňuje.“ 
Túto pripomienku považuje ministerstvo za zásadnú. 

Odôvodnenie: 
Navrhované zmeny v § 13 vyplývajú z požiadaviek na prípravu žiakov na povolanie pre vybranú skupinu študijných a učebných odborov, pri ktorých sa vyžaduje zdravotná a zmyslová spôsobilosť (napr. § 46 zákona Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 260/2001 Z. z.). 

Záver:	
Pripomienka neakceptovaná

V Bratislave dňa 13. novembra 2008

Zapísal:	Ing. Marián Galan

Podpísané za:

PaedDr. Marko Vojsovič, v.r.
Ministerstvo školstva Slovenskej republiky
JUDr. Martina Pastýriková, v.r.
Ing. Jozef Lešš, v.r.
Ministerstvo dopravy, pôšt a telekomunikácií Slovenskej republiky

Zápisnica z rozporového konania 
s Ministerstvom dopravy, pôšt a telekomunikácií Slovenskej republiky 
k Návrhu zákona o odbornom vzdelávaní a  príprave 
a o zmene a doplnení niektorých zákonov

Dátum: 	20. november 2008
Miesto:	kancelária štátnej tajomníčky Ministerstva školstva Slovenskej republiky
Prítomní:	podľa prezenčnej listiny 

V § 13 žiadam doplniť odsek 4, ktorý znie: 
„(4) Náklady súvisiace s posudzovaním zdravotnej a zmyslovej spôsobilosti žiakov sa hradia z prostriedkov fyzickej osoby alebo právnickej osoby, na pracovisku ktorej sa praktické vyučovanie uskutočňuje.“ 
Túto pripomienku považuje ministerstvo za zásadnú. 
Odôvodnenie: 
Navrhované zmeny v § 13 vyplývajú z požiadaviek na prípravu žiakov na povolanie pre vybranú skupinu študijných a učebných odborov, pri ktorých sa vyžaduje zdravotná a zmyslová spôsobilosť (napr. § 46 zákona Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 260/2001 Z. z.). 

Záver:	
Pripomienka akceptovaná

V Bratislave dňa 20. novembra 2008

Zapísal:	Ing. Marián Galan

Podpísané za:

Mgr. Bibiána Obrimčáková, v.r.
štátna tajomníčka Ministerstva školstva SR
Ing. Milan Mojš, v.r.
štátny tajomník Ministerstva dopravy, pôšt a telekomunikácií SR